b"\n_START_ARTICLE_\nRad na daljinu\n_START_PARAGRAPH_\nE-work ili rad (k)od ku\xc4\x87e je termin koji je \xe2\x80\x9epatentirao\xe2\x80\x9c Jack Niles 1973. godine za vrstu posla u kojem zaposlenici u\xc5\xbeivaju ve\xc4\x87u fleksibilnost u svezi mjesta i vremena obavljanja svog posla. Drugim rije\xc4\x8dima, svakida\xc5\xa1nji put na posao i s posla je zamjenjen telekomunikacijskim pogodnostima kao \xc5\xa1to su intranet, LAN, WLAN VPN, videokonferencija, VoIP itd. koje su u dana\xc5\xa1njem svijetu \xc5\xa1irokopojasnih veza na Internet postale upotrebljive i uobi\xc4\x8dajene. Mnogi ovakvi zaposlenici rade kod ku\xc4\x87e, dok drugi, znani jo\xc5\xa1 i kao radnici-nomadi, svoj posao obavljaju iz kafi\xc4\x87a ili lepeze ostalih lokacija._NEWLINE_Telework ili tele-rad je \xc5\xa1iri termin koji obja\xc5\xa1njavamo u\xc4\x8destalim motom \xe2\x80\x9eposao je ne\xc5\xa1to \xc5\xa1to se radi, ne ne\xc5\xa1to kamo putujete\xe2\x80\x9c. Drugim rije\xc4\x8dima, tele-radnici ne putuju ni na kakvo mjesto obavljanja svog posla, bilo ono neko opu\xc5\xa1taju\xc4\x87e mjesto ili ne, ve\xc4\x87 svoj posao obavljaju gdje i kad se sjete, po\xc5\xa1tuju\xc4\x87i rokove. Da bi bio uspje\xc5\xa1an, sam na\xc4\x8din vo\xc4\x91enja ovakvog poslovanja mora se orijentirati ka rezultatima svojih radnika te se rukovoditi po ciljevima a ne po promatranju rada samih zaposlenika.\n_START_SECTION_\nRazvoj\n_START_PARAGRAPH_\nKorijeni rada na daljinu se\xc5\xbeu u 1970-e godine, kad se sli\xc4\x8dna tehnologija rabila za povezivanje satelita s gradskim mre\xc5\xbeama koriste\xc4\x87i telefonske linije kao network bridge. Ogroman pad cijena i ubrzana proizvodnja i jednostavnost kori\xc5\xa1tenja PC-a rezultirali su decentralizacijom radnog mjesta tako da su neke kompanije ve\xc4\x87 u '80-ima uvele ovakve pogodnosti za svoje zaposlenike koji su se povezivali na intranet svojih kompanija._NEWLINE_Razvitak LAN-a je dalje promovirao djeljenje resursa a klijentski poslu\xc5\xbeitelji su doprinjeli jo\xc5\xa1 ve\xc4\x87oj decentralizaciji radnog mjesta. Danas, prosje\xc4\x8dan zaposlenik koriste laptop-ra\xc4\x8dunalo u kombinaciji s Wi-Fi-om \xc5\xa1to im omogu\xc4\x87uje nesmetani rad diljem svijeta a kompanijama puno manje tro\xc5\xa1kove odr\xc5\xbeavanja u usporedbi s konvencionalnim uredima.\n_START_SECTION_\nZaklju\xc4\x8dak\n_START_PARAGRAPH_\nRad na daljinu posljednjih godina postaje sve zna\xc4\x8dajniji, naro\xc4\x8dito u poslovima gdje predstavlja prirodnu posljedicu razvoja samih djelatnosti (informati\xc4\x8dki sektor, novinarstvo i sli\xc4\x8dno), a razvoj tehnolo\xc5\xa1ke infrastrukture (prije svega interneta) dozvoljava sve ve\xc4\x87em broju ljudi da, umjesto u uredu, rade u toplini svoga doma._NEWLINE_Usprkos predrasudi da je rad na daljinu prije svega ograni\xc4\x8den na nekoliko tradicionalnih zanimanja poput IT stru\xc4\x8dnjaka ili novinara, uz primjenu ranije nabrojenih pravnih,sigurnosnih i ostalih mehanizama i pravila u organizaciji rada, nema apsolutno nikakvih prepreka zbog \xc4\x8dega rad na daljinu ne bi primjenjivali, naprimjer, pravnici, lije\xc4\x8dnici ili neka druga, intelektualno orijentirana zanimanja. Imaju\xc4\x87i u vidu sve pozitivne strane koje ovakav oblik poslovanja donosi i njegov pozitivan utjecaj na okoli\xc5\xa1, valjalo bi preispitati radne navike i, mo\xc5\xbeda, prije\xc4\x87i na efikasniji i \xc4\x8dovjeku prirodniji na\xc4\x8din rada."